Държавен вестник, бр. 104, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  104
8. регистриране в системата на конкрет­
ните неизправности, установени по време на 
прегледа (незначителни, значителни и опасни);
9. вписване на необходимите данни в 
удостоверението за техническа изправност 
(част I) – данни за ППС, за техническия спе­
циалист, извършил прегледа, за установените 
неизправности и несъответствия, за извършени 
проверки за допълнителното оборудване на 
превозното средство, времето за извършване 
на прегледа и/или проверката, заключение за 
годността на ППС да се движи по пътищата, 
отворени за обществено ползване;
10. персонализиране на удостоверенията 
за техническа изправност (част II) – вписване 
на идентификационния номер (VIN, рама) 
на ППС, регистрационния номер на ППС, 
показанието на километропоказателя, брой 
на местата, допустимата максимална маса на 
ППС, номера на разрешението за контрол­
но-техническия пункт, в който е извършен 
прегледът, адреса на контролно-техническия 
пункт, номера на знака за периодичен преглед, 
датата на която е извършен прегледът, валид­
ността на прегледа, имената на председателя 
на комисията, извършила периодичния преглед 
и/или проверката;
11. разпечатване на необходимите доку­
менти във връзка с периодичния преглед и/
или проверката (протоколи, удостоверения и 
сертификати);
12. запазване на определен брой цифрови 
графични изображения на превозното сред­
ство с ясно различим регистрационен номер;
13. заявяване от лицата по чл. 16 на до­
кументите, необходими за извършване на 
периодичните прегледи на ППС;
14. отчет на отпечатаните и на заявените 
документи за извършване на периодични 
прегледи;
15. предаване на данните към Изпълнител­
на агенция „Автомобилна администрация“;
16. проверка по идентификационния но­
мер (VIN) или по регистрационния номер 
на ППС за:
а) преминат периодичен преглед на ППС;
б) издадено удостоверение за техническа 
изправност по чл. 38, ал. 2 за същото пре­
возно средство;
в) спряно от движение ППС.
(4) Техническите средства за работа на 
системите по ал. 2 и 3 се осигуряват:
1. за управление на работата на средствата за 
измерване – от лицата по чл. 16, притежаващи 
разрешението за извършване на периодични 
прегледи на ППС;
2. за електронно регистриране на данните 
от проведените технически прегледи, преда­
ването им в реално време до Изпълнителна 
агенция „Автомобилна администрация“, пер­
сонализиране на удостоверенията за техниче­
ска изправност, отчитане на документите във 
връзка с прегледите и запазване на графични 
изображения за идентификация на превозното 
средство – от Изпълнителна агенция „Авто­
мобилна администрация“.
(5) В контролно-техническия пункт трябва 
да има внедрена система за управление на 
качеството, съответстваща на ISO 9001.
(6) В контролно-техническия пункт трябва 
да има метална каса и телефон за връзка.
(7) Изискването по ал. 3, т. 12 не се прилага 
към информационната система, предназначена 
за използване от Министерството на вътреш­
ните работи при извършване на периодични 
прегледи на ППС, които са собственост на 
министерството.
Чл. 12. (1) Периодичните прегледи и про­
верките на ППС се извършват от комисия, 
която се състои от председател и поне един 
технически специалист.
(2) Председател на комисия може да бъде 
всеки технически специалист, който отговаря 
на изискванията на чл. 13, ал. 3. 
(3) Председател на комисията за извърш­
ване на конкретния преглед е техническият 
специалист, който се е идентифицирал в 
информационната система по чл. 11, ал. 3 за 
извършването на прегледа. 
(4) Техническият специалист трябва да ра­
боти по трудово правоотношение с лицето по 
чл. 16, получило разрешението за извършване 
на периодични прегледи на ППС.
(5) Техническият специалист може да бъде 
вписван в повече от един списък към разре­
шение за извършване на периодични прегледи 
на ППС, ако разрешенията са издадени на 
едно и също лице и контролно-техническите 
пунктове са на територията на едно и също 
населено място.
Чл. 13. (1) Техническият специалист трябва 
да отговаря на следните изисквания:
1. да е завършил средно или висше об­
разование със специалност по приложение 
№ 1 или специализация, курсът на обучение 
по която е продължил не по-малко от една 
година по специалностите по букви „А“ и „Б“;
2. да е правоспособен водач на моторно 
превозно средство от категория „В“, а техни­
ческият специалист, извършващ прегледи на 
превозни средства от категории L1, L2, L3, 
L3e, L4, L4e, L5, L5e и L7e – да е правоспо­
собен водач на моторно превозно средство 
от категория „А“;
3. да не е осъждан за престъпления от 
общ характер по реда на глава втора „Прес­
тъпления против личността“ или по реда на 
глава единадесета, раздел ІІ „Престъпления 
по транспорта и съобщенията“ от Особената 
част на Наказателния кодекс;
4. да не е бил заличаван от регистъра по 
чл. 15, ал. 1 през последните две години на 
основание чл. 15, ал. 2, т. 3 – 8;